དེ་ཡང་འདི་ག་རླུང་འཕྲིན་ཁང་ལ་གནས་ཚུལ་འབྱོར་བ་ལྟར་ན།རྒྱ་ནག་གི་ལས་དོན་རུ་ཁག་གི་མི་སྣ་དང་།ལས་བཟོ་བ།ཉེན་རྟོག་པ་སོགས་རུ་ཁག་ཚན་པ་འདྲ་མིན་དྲུག་ཙམ་ཉིན་ཤས་གོང་ནས་གསེར་རྟ་བླ་རུང་ཆོས་སྒར་ལ་འབྱོར་ནས་ཁང་པ་གཏོར་རྒྱུའི་གྲ་སྒྲིག་བྱས་ཡོད་པ་དང་།སྤྱི་ཟླ་༣་པའི་ཚེས་༢༤་ཉིན་ནས་བླ་རུང་སྒར་གྱི་གཙུག་ལག་ཁང་ཀུན་དགའ་ར་བའི་རྒྱབ་ཀྱི་དགེ་འདུན་པའི་གྲྭ་ཤག་ནས་མུ་མཐུད་དུ་དངོས་སུ་གཏོར་རྒྱུ་ཡིན་པ་རེད།དེ་ནི་སྤྱི་ཟླ་༣ཚེས་༡༣ཉིན་རྒྱ་ནག་གཞུང་གིས་གསེར་རྟ་སྒར་གྱི་ཁང་པ་༣༢༢༥ངེས་པར་དུ་སྤྱི་ཟླ་བཞི་བའི་ཟླ་མཇུག་བར་གཏོར་བཤིག་གཏོང་རྒྱུའི་ཐག་གཅོད་ཀྱི་བཀའ་རྒྱ་བཏང་བ་དངོས་སུ་ལག་བསྟར་བྱེད་རྒྱུ་ཡིན་པ་རེད།